รับรักษาให้คนจนฟรีรุ่นที่สอง 5 รายเดือนเมษายนปีหน้าเมื่อวันที่ 11 ตุลาคม ที่โรงพยาบาลวัฒโนสถ รศ.น.พ.กริช โพธิสุวรรณ ผู้อำนวยการศูนย์เต้านมกรุงเทพโรงพยาบาลวัฒโนสถ ในเครือศูนย์การแพทย์โรงพยาบาลกรุงเทพ แถลงข่าวผลสำเร็จโครงการผ่าตัดคืนเต้าให้แก่ผู้ป่วยเต้านมว่า การผ่าตัดคืนเต้าให้กับผู้ป่วยมะเร็งเต้านมที่ถูกตัดเต้านมทิ้ง จะใช้วิธีสร้างเต้านมใหม่ด้วยแผ่นผิวหนังและไขมัน หรือแทรมแฟลบ(TRAM Flap) ซึ่งเป็นการสร้างเต้านมให้เหมือนจริง ไม่ใช้วัสดุแปลกปลอม เนื่องจากจะใช้ผิวหนังและไขมันของผู้ป่วยเอง เพราะหากใช้จากบุคคลอื่นร่างกายของมนุษย์จะต่อต้านสิ่งแปลกปลอมทั้งนี้ การตัดผิวและไขมันจะตัดตั้งแต่ด้านซ้ายไปถึงด้านขวา เช่นเดียวกับคนไข้ที่ผ่าตัดลดแล้วนำสิ่งที่ตัดได้มาตัดแต่งเป็นเต้า และเย็บติดกับฐานเต้านมเดิม โดยจะต้องสร้างให้มีขนาดเท่ากับเต้านมอีกข้างหนึ่ง ปริมาณของไขมันที่จะใช้จึงขึ้นอยู่กับขนาดเต้าของแต่ละบุคคล ส่วนของหัวนมจะม้วนผิวที่สร้างขึ้นเป็นเต้าเป็นหัวนม หรือแบ่งครึ่งหัวนมอีกข้างมาปลูก และลานนมจะใช้วิธีการสักถาวร โดยเลือกสีที่ใกล้เคียงกับสีลานนมมากที่สุด
ใครเป็นผู้แถลงข่าวผลสําเร็จโครงการตัดเต้านมคืนเต้าให้แก่ผู้ป่วยเต้านมที่ถูกตัดเต้านมทิ้ง 
รศ.น.พ.กริช โพธิสุวรรณ